ประกาศกระทรวงสาธารณสุข เรื่อง รายการเชื้อโรคที่ประสงค์ควบคุมตามมาตรา 18 (ฉบับที่ 2) พ.ศ. 2562
ประกาศกระทรวงสาธารณสุข
เรื่อง
รายการเชื้อโรคที่ประสงค์ควบคุมตามมาตรา ๑๘ (ฉบับที่ ๒)
พ.ศ. ๒๕๖๒
 

เนื่องจากมีรายงานว่า
African swine fever virus ก่อให้เกิดสถานการณ์การระบาดของโรคอหิวาต์แอฟริกาในสุกร
ซึ่งสร้างความเสียหายอย่างมหาศาลแก่อุตสาหกรรมสุกรทั้งระบบโดยการระบาดขยายวงกว้างในทวีปยุโรป
ทวีปแอฟริกา และทวีปเอเชีย ๖ ประเทศ ได้แก่ สาธารณรัฐประชาชนจีน มองโกเลีย
สาธารณรัฐประชาธิปไตยประชาชนเกาหลี สาธารณรัฐสังคมนิยมเวียดนาม ราชอาณาจักรกัมพูชา
และสาธารณรัฐประชาธิปไตยประชาชนลาว จึงทำให้ประเทศไทยมีความเสี่ยงสูงที่จะเกิดโรคระบาดดังกล่าว

African swine fever virus เป็นเชื้อไวรัสที่ไม่ก่อให้เกิดโรคในคนแต่ก่อให้เกิดโรคระบาดร้ายแรงในสุกร
ปัจจุบันยังไม่มีวัคซีนป้องกันและควบคุมโรค เชื้อโรคดังกล่าวมีความทนทานสูงในผลิตภัณฑ์จากสุกรและในสิ่งแวดล้อม
สุกรที่หายป่วยแล้วจะเป็นพาหะของโรคได้ตลอดชีวิต จึงเป็นการสมควรให้เพิ่มความเข้มงวดในการควบคุมกากับเชื้อโรคดังกล่าว

อาศัยอำนาจตามความในมาตรา ๕ วรรคหนึ่ง มาตรา ๖ (๑) และมาตรา
๑๘ แห่งพระราชบัญญัติเชื้อโรคและพิษจากสัตว์ พ.ศ. ๒๕๕๘
รัฐมนตรีว่าการกระทรวงสาธารณสุขโดยคำแนะนำของคณะกรรมการเชื้อโรคและพิษจากสัตว์จึงออกประกาศไว้
ดังต่อไปนี้

ข้อ
๑ ให้ยกเลิกความในรหัสเชื้อโรค V
 2 - 0003 ตามบัญชีแนบท้ายประกาศกระทรวงสาธารณสุข เรื่อง
รายการเชื้อโรคที่ประสงค์ควบคุมตามมาตรา ๑๘ พ.ศ. ๒๕๖๑ และให้ใช้ความต่อไปนี้แทน

รหัสเชื้อโรค
ชื่อเชื้อโรคควบคุม
กลุ่มที่
การก่อโรค
รายละเอียดเพิ่มเติม
เชื้อไวรัส
V
  - 3 - 0003
African
swine fever
virus
๓
สัตว์
อนุญาตให้ดำเนินการได้เฉพาะในห้องปฏิบัติการของกรมปศุสัตว์หรือห้องปฏิบัติการที่ผ่านความเห็นชอบจากคณะกรรมการเชื้อโรคและพิษจากสัตว์โดยคำแนะนำของกรมปศุสัตว์

ข้อ
๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ประกาศ
ณ วันที่ ๓๑ ตุลาคม พ.ศ. ๒๕๖๒
อนุทิน ชาญวีรกูล
รัฐมนตรีว่าการกระทรวงสาธารณสุข







พัชรภรณ์/จัดทำ
๑๐ มีนาคม
๒๕๖๓

[๑]
ราชกิจจานุเบกษา
เล่ม ๑๓๖/ตอนพิเศษ ๓๐๘ ง/หน้า ๕๕/๑๘ ธันวาคม ๒๕๖๒